CELEX: 32007D0145
Language: et
Date: 2007-02-27 00:00:00
Title: 2007/145/EÜ: Nõukogu otsus, 27. veebruar 2007 , millega muudetakse otsust 1999/70/EÜ riikide keskpankade välisaudiitorite kohta Österreichische Nationalbanki välisaudiitorite osas

2.3.2007   
            
            
               ET
            
            
               Euroopa Liidu Teataja
            
            
               L 64/35
            
         
      NÕUKOGU OTSUS,
   27. veebruar 2007,
   millega muudetakse otsust 1999/70/EÜ riikide keskpankade välisaudiitorite kohta Österreichische Nationalbanki välisaudiitorite osas
   (2007/145/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
   võttes arvesse Euroopa Keskpanga 21. detsembri 2006. aasta soovitust EKP/2006/29 Euroopa Liidu Nõukogule Österreichische Nationalbanki välisaudiitorite kohta, (1)
   
   ning arvestades järgmist:
   
               (1)
            
            
               Euroopa Keskpanga (EKP) ja eurosüsteemi riikide keskpankade raamatupidamist peavad auditeerima sõltumatud välisaudiitorid, keda soovitab EKP nõukogu ja kelle kiidab heaks Euroopa Liidu Nõukogu.
            
         
               (2)
            
            
               Österreichische Nationalbanki (ÖNB) föderaalseaduse artikli 37 lõike 1 kohaselt peab ÖNB üldkoosolek valima igal aastal kaks audiitorit ja kaks asendusaudiitorit. Asendusaudiitorite volitus kehtib ainult juhul, kui audiitorid ei saa auditeerimist teostada.
            
         
               (3)
            
            
               Võttes arvesse Euroopa Keskpanga 1. veebruari 2006. aasta soovitust EKP/2006/1 (Euroopa Liidu Nõukogule Österreichische Nationalbanki välisaudiitorite kohta), (2) andis Euroopa Liidu Nõukogu 14. märtsil 2006 2006. majandusaastaks välisaudiitorite ühise volituse KPMG Alpen-Treuhand GmbH-le ja TPA Horwath Wirtschaftsprüfung GmbH-le ning asendus-välisaudiitorite ühise volituse Moore Stephens Austria Wirtschaftsprüfungsgesellschaft mbH-le ja BDO Auxilia Treuhand GmbH-le. (3)
               
            
         
               (4)
            
            
               ÖNB teatas 8. septembril 2006 EKP-le, et ÖNB üldkoosolekul 2006. aasta mais ei saavutanud KPMG Alpen-Treuhand GmbH valituks osutumiseks vajalikku häälteenamust ja seetõttu nimetati teine audiitor TPA Horwath Wirtschaftsprüfung GmbH esimeseks audiitoriks. Enim hääli saanud asendusaudiitor Moore Stephens Austria Wirtschaftsprüfungsgesellschaft mbH nimetati teiseks audiitoriks ja teine asendusaudiitor BDO Auxilia Treuhand GmbH nimetati üheks asendusaudiitoriks. Vajaliku teise asendusaudiitori nimetamiseks korraldas ÖNB piiratud hankemenetluse, valis välja Ernst & Young Wirtschaftsprüfungs GmbH ja palus EKP-l soovitada Euroopa Liidu Nõukogul selle heakskiitmist.
            
         
               (5)
            
            
               Euroopa Liidu Nõukogu heakskiit on vajalik, et nimetada ÖNB teise välisaudiitorina ametisse Moore Stephens Austria Wirtschaftsprüfungsgesellschaft mbH ja teise asendusaudiitorina Ernst & Young Wirtschaftsprüfungs GmbH.
            
         
               (6)
            
            
               EKP nõukogu soovitas, et välisaudiitorite volitusi peaks saama uuendada igal aastal, kuid nende ametiaeg kokku ei või ületada viit aastat.
            
         
               (7)
            
            
               On asjakohane järgida EKP nõukogu soovitust ning muuta vastavalt nõukogu otsust 1999/70/EÜ, (4)
               
            
         ON TEINUD JÄRGMISE OTSUSE:
   Artikkel 1
   Otsuse 1999/70/EÜ artikli 1 lõige 9 asendatakse järgmisega:
   
      “9.   Österreichische Nationalbanki välisaudiitorite ühine volitus antakse 2006. majandusaastaks TPA Horwath Wirtschaftsprüfung GmbH-le ja Moore Stephens Austria Wirtschaftsprüfungsgesellschaft mbH-le.
      Österreichische Nationalbanki asendus-välisaudiitorite volitus antakse 2006. majandusaastaks BDO Auxilia Treuhand GmbH-le ja Ernst & Young Wirtschaftsprüfungs GmbH-le.
      Käesolevat volitust võib igal aastal uuendada, kuid ametiaeg kokku ei või ületada viit aastat ning lõpeb hiljemalt 2010. majandusaastaga.”
   
   Artikkel 2
   Käesolevast otsusest teavitatakse Euroopa Keskpanka.
   Artikkel 3
   Käesolev otsus avaldatakse Euroopa Liidu Teatajas.
   
      Brüssel, 27. veebruar 2007
      
         
            Nõukogu nimel
         
         
            eesistuja
         
         P. STEINBRÜCK
         
      
   
   
      (1)  ELT C 5, 10.1.2007, lk 1.
   
      (2)  ELT C 34, 10.2.2006, lk 30.
   
      (3)  ELT L 79, 16.3.2006, lk 25.
   
      (4)  EÜT L 22, 29.1.1999, lk 69. Otsust on viimati muudetud otsusega 2007/97/EÜ (ELT L 42, 14.2.2007, lk 24).